Sieniä...

Sienet kuuluvat omaan [|sienikuntaansa]. Sienet eivät ole kasveja sen kummemmin kuin eläimiäkään. Hiivat ja homeet kuuluvat tähän sienikuntaan. Sienet eivät osaa yhteyttää kuten kasvit. Sienillä ei ole viherhiukkasia soluissaan. Sienien pitää saada ravinto (energia) muilla keinoin. [|Metsän sienillä] on erilaisia tehtäviä eli töitä ravinnon hankkimiseksi. A) __Hajottajat/lahottajat__ käyttävät ravinnokseen [|kuollutta ainesta]. Näin puun kanto pehmenee, lahoaa ja katoaa sammalmaton alle. Sieni saa näin energiaa (sokeria) ja kannossa olleet ravinteet (N, P, K, Ca, Mg...) palaavat jälleen kasvien käyttöön. media type="custom" key="26652128"

B) __Symbioosisienet__ tekevät yhteistyötä puiden ja varpujen kanssa. Kanttarelli on koivujen yhteistyökumppani. Tästä hyötyy sekä sieni että puu. Puu saa paremmin vettä ja ravinteita ([|N, P, K, Ca, Mg]) kuin ilman sienen apua. Sieni saa puulta sokeria eli energiaa.  media type="custom" key="26651688"  Tämä yhteistyö tapahtuu [|sienijuuren] avulla: sienirihmasto kiinnittyy puun juureen ja kasvaa juuren sisään. Kuvassa juuria peittää nukkainen sienirihmasto.  media type="custom" key="26651706"  Symbioosisienet kuuluvat pohjakerrokseen. Nämä sienet ovat metsäpeurojen ja oravien ravintoa.  Metsässä näkyvät sienet ovat itiöemiä. Sieni kasvattaa itiöemän tuottaakseen itiöitä. Sieni leviää uusille paikoille, kun tuuli kuljettaa itiöitä. Itöstä kasvaa sienirihmastoa, joka tuottaa itiöemiä. Sieni leviää myös sienirihmaston avulla maaperässä. media type="custom" key="26656550" Tyypillisen itiöemän rakenne löytyy [|tästä]. Erilaisiin metsäsieniin voit tutustua [|täältä]. C) __Loissienet__ saavat ravintonsa eli energian isäntäkasvilta. Isäntäkasvi ei hyödy mitenkään loissienistä. Loissienestä on itse asiassa haittaa isäntäkasville. Hieskoivun [|tuulenpesät] ovat loissienen aiheuttamia kasvaimia. Erilaiset käävät puissa ovat puiden loisia.  media type="custom" key="26651714"  media type="custom" key="26651718"